MEGA แนะซื้อเป้าหมาย 30 บาท โบรกฯชู 3 ปัจจัยบวกน่าลงทุน
MEGA แนะซื้อเป้าหมาย 30 บาท โบรกฯชู 3 ปัจจัยบวกน่าลงทุน
21 มี.ค. 2560

บล.กสิกรไทย ระบุในบทวิเคราะห์วันนี้ ( 21 มี.ค.) ว่า ด้วยมุมมองเชิงบวกต่อภาพการเติบโตของบริษัท เมก้า ไลฟ์ไซแอ็นซ์ จำกัด (มหาชน) หรือ MEGA ในปี 2560 ที่สอดคล้องกับมุมมองของฝ่ายวิจัยจาก 1) แผนการออกสินค้าใหม่จำนวน 13-14 ตัวในปีนี้ในกลุ่มสินค้าประเภทวิตามิน, OTC และยาตามใบสั่งแพทย์ 2) แนวโน้มการเติบโตที่แข็งแกร่งในตลาดเอเชียตะวันออกเฉียงใต้ และ 3) การรับรู้รายได้และกำไรเต็มปีจากการเข้าซื้อ Bio-Life เมื่อเดือน พ.ย. 2559 ที่ผ่านมา
ส่วนแนวโน้มตลาดไนจีเรียยังไม่สดใสนักในปีนี้ แต่ผู้บริหารมีมุมมองเชิงบวกระยะยาวเนื่องจากประเทศมีประชากรสูงถึง 190 ล้านคน เทียบกับประเทศไทยที่ 67 ล้านคน เนื่องด้วยแผนการต่างๆยังคงสอดคล้องกับประมาณการของเรา จึงคงประมาณการกำไรสุทธิปี 2560 ที่ 1.02 พันลบ. เติบโตดีที่ 15% เทียบช่วงเดียวกันของปีก่อน และคงคำแนะนำ “ซื้อ” ที่ราคาเป้าหมาย 30.00 บาท